যান্ত্রিক ত্রুটি! দুর্ঘটনা এড়াল বোয়িং ৭৮৭-৮ ড্রিমলাইনার বিমান

ওয়েব ডেস্ক : অল্পের জন্য রক্ষা পেল এয়ার ইন্ডিয়ার বোয়িং ৭৮৭-৮ ড্রিমলাইনার (Boeing 787 Dreamliner)। যান্ত্রিক ত্রুটি দেখা গেল বিমানে। তবে বিপদ এড়াতে সক্ষম হয়েছে পাইলট। নিরাপদে নামিয়ে আনা হয় বিমানটিকে। ঘটনায় কেউ আহত হননি বলে জানা গিয়েছে। এই ঘটনা মনে করিয়ে দিল এয়ার ইন্ডিয়ার (AIR iNDIA) বিমানের ভয়াবহ স্মৃতির কথা।

জানা গিয়েছে, পাঞ্জাবের অমৃতসর থেকে ব্রিটেনের বার্মিহামের দিকে রওনা দিয়েছিল বিমানটি। কিন্তু, অবতরণের আগে বৈদ্যুতিক ত্রুটি দেখা যায় বিমানটিতে। এর পরেই পাইলট RAT সিস্টেম চালু করে দেন। যার ফলে নিরাপদে জরুরি অবতরণ করতে সক্ষম হয় বিমানটি।

আরও খবর :“হামাস চাইলেই শান্তি ফিরবে গাজায়,” ফের বিস্ফোরক দাবি ট্রাম্পের

গত ১২ জুন গুজরাটের আহমেদাবাদে (Ahmedabad) ঘটে গিয়েছিল ভয়াবহ বিমান দুর্ঘটনা। ওড়ার পরেই এয়ার ইন্ডিয়ার বোয়িং ৭৮৭ ড্রিমলাইনার (Boeing 787 Dreamliner) বিমান ভেঙে পড়েছিল। যার কারণে প্রাণ হারিয়েছিলেন ২৫০ জনের বেশি মানুষ। যার পরেই এয়ার ইন্ডিয়া ও ড্রিমলাইনার বিমান নিয়ে নানান প্রশ্ন উঠেছিল। তবে বিমানে কোনও ত্রুটি ছিল না বলে দাবি করা হয়েছিল বোয়িং-এর তরফে। এর জেরে এয়ার ইন্ডিয়া দু’মাস আন্তর্জাতিক উড়ান পরিষেবা বন্ধ রেখেছিল। তবে গত ১ অক্টোবর থেকে ফের পরিষেবা চালু হয়। তার পর আবার বোয়িং ৭৮৭-৮ ড্রিমলাইনার (Boeing 787 Dreamliner) নিয়ে ফের বিতর্ক শুরু হয়েছে।

এদিকে আহমেদাবাদ বিমান দুর্ঘটনায় (Ahmedabad Plane Crash) এয়ারক্রাফট অ্যাক্সিডেন্ট ইনভেস্টিগেশন ব্যুরোর তরফে রিপোর্ট দেওয়া হয়েছে। সেখানে এই দুর্ঘটনার জন্য দায় চাপানো হয়েছে পাইলটের উপর। তবে এই অভিযোগ মানতে নারাজ পাইলট সংগঠন। তাদের দাবি, অনেক তথ্য গোপন করা হয়েছে। রিপোর্টে সুইচ ও যান্ত্রিক সমস্যার বিষয় গুলি এড়িয়ে যাওয়া হয়েছে। ফলে আদালতের নজরদারিতে তদন্তের দাবি জানানো হয়েছে সংগঠনের তরফে।

দেখুন অন্য খবর :

The post যান্ত্রিক ত্রুটি! দুর্ঘটনা এড়াল বোয়িং ৭৮৭-৮ ড্রিমলাইনার বিমান first appeared on KolkataTV.